./data/stoa0275/stoa004/stoa0275.stoa004.opp-lat1.xml
Tertullian
Nam et lumen non statim splendore solis implevit, et tenebras non statim solatio lunae temperavit, et caelumnon statim sideribus stellisque signavit, et maria non statim beluisfrequentavit, et ipsam terram non statim varia fecunditatedotavit; sed primo esse ei contulit, dehinc non in vacuum esse supplevit  Sic enim et Esaias, Non in vacuum, ait, fecit illam,sed inhabitari  Postea ergo quam facta est, futura etiam perfecta,interim erat invisibilis et rudis, rudis quidem hoc quoque ipsoquod invisibilis, ut nec visui perfecta simul et ut de reliquo nonduminstructa, invisibilis vero, ut adhuc aquis tanquam munimentogenitalis humoris obducta, qua forma etiam adfinis eius caro nostra producitur  Nam et David ita canit: Domini est terra et plenitudoeius, orbis terrae, et omnes qui habitant in illa; ipse super mariafundavit eam, et super flumina praeparavit eam  Segregatis enimaquis in cavationem sinuum emicantior facta est arida, quae antehacaquis tegebatur  Exinde itaque et visibilis efficitur, dicente deo: Congregetur aqua in congregatione una, et videatur arida Videatur, inquit, non Fiat  Iam enim facta erat, sed invisibilisusque tunc videri sustinebat  Arida autem, quod erat futura ex divortio humoris, tamen terra  Et vocavit deus aridam terram,non materiam  Sic et perfectionem postea consecuta desinit rudis haberi, cum pronuntiat deus: Fructificet terra herbam foeni seminantemsemen secundum genus, et secundum similitudinem, etlignum fructuosum faciens fructum, cuius semen in ipso in similitudinem  Item: Producat terra animam vivam secundum genus, etquadrupedia et repentia et bestias terrae secundum genus  Implevitigitur ordinem suum scriptura divina  Quam enim praedixerat invisibilemet rudem, ei et visionem reddidit et perfectionem  Nonalia autem materia erat invisibilis et rudis  Ergo materia eritpostea visibilis et perfecta  Volo itaque videre materiam; visibilisenim facta est  Volo et perfectam eam recognoscere, ut ex illaetiam foeni herbam et ex illa decerpam lignum fructuosum, etex illa animalia usui meo famulentur  Sed materia quidem nusquam,terra vero haec, id est coram  Hanc video, hac perfruor,ex quo invisibilis et rudis esse desiit  De qua manifestissime Esaias: Haec dicit dominus, qui fecit caelum, iste deus, qui demonstravitterram et fecit illam  Certe eandem demonstravitquam et fecit  Quomodo demonstravit? utique dicendo, Videatur arida  Quare videri iubet, nisi quia retro non videbatur? utsic quoque eam non in vacuum fecisset faciendo visibilem, et ita habilem  Et sic per omnia probatur nobis hanc, quam incolimus,eandem et factam esse a deo et ostensam, nec aliam fuisserudem et invisibilem quam quae et facta et ostensa est  Atqueita, Terra autem erat invisibilis et rudis, ad eam pertinet quam deus cum caelo separavit